# Антон Бозуков

### от Уикипедия, свободната енциклопедия

Антон Славов Бозуков български военен и революционер
Роден: | 17 септември 1869 Кортен, днес България

Поручик Анон Бозуков е български военен и революционер, войвода на Върховния македоно-одрински комитет и на Вътрешната македонска революционна организация.

## [редактиране] Биография

Антон Славов Бозуков е роден през 1869 година в село Кортен, Сливенско. Завършва Военното училище в София през 1889 г. Участва в Четническата акция на Македонския комитет през 1895 г. в състава на Вота въстаническа дружина, начело със стария харамия Кочо Лютата. Дружината е в състав от 150 души и капитан Матров и поручик Антон Бозуков са нейни военни ръководители. Нейната задача е да подпомогне дружина на поручик Начев в акцията й при превземането на град Струмица.

През 1898 г. поручик Бозуков влиза с чета в Одринско. През 1899 г. заедно с Гоце Делчев обикаля в Серско за набиране на средства за ВМОРО.

През 1899 г., на VІ-ия конгрес на ВМОК е избран в ръководството на Комитета, заедно с Борис Сарафов, Тома Давидов, Славчо Ковачев и Гьорче Петров. Избран е в ръководството на ВМОК и на конгресите през 1901 и 1902 г.

През 1900 г. заминава като доброволец в Англо-бурската война. През лятото на 1908 г. заминава за САЩ, където основава подразделения на Българските конституционни клубове, създадени в Солун след Хуриета.

По време на Балканската война 1912-1913 е командир на 6-та Охридска дружина на Македоно-Одринското опълчение. Участва като офицер и в Първата световна война.

След войната гравитира около дейците на Временното представителство на бившата ВМОРО. В началото на 20-те години съдейства на ВМРО в Малко Търновско и Царевско.

## [редактиране] Използвана литература

- Биографични данни от библиотека на ВМРО-София
- Биографични данни и фактология- "Алманах на българските национални движения след 1878г."

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD_%D0%91%D0%BE%D0%B7%D1%83%D0%BA%D0%BE%D0%B2_c045.html“.

Категории: Върховен македоно-одрински комитет | ВМРО | Български офицери

##### Views

- Статия
- Беседа
- Текуща версия

##### Търсене